**Rámcová dohoda**

podľa § 269 ods. 2 zákona č. 513/1991 Zb. Obchodný zákonník v znení neskorších predpisov

**Objednávateľ: MARIANUM – Pohrebníctvo mesta Bratislavy, p.o.** Sídlo: Šafárikovo nám. č. 3, 811 02 Bratislava

IČO: 17 330 190

DPH: 1010838182

bankové spojenie: Československá obchodná banka, a. s.

Číslo účtu: SK33 7500 0000 0000 2594 6273

Tel: 02/50 700 101

Email: riaditel@marianum.sk

V zastúpení: Ing. Boris Šramko, riaditeľ

(ďalej len „objednávateľ")

**Poskytovateľ:**

Sídlo

Bankové spojenie:

Číslo účtu:

IČO:

DIČ:

Zapísaný v Obchodnom registri Okresného súdu ...., oddiel: ... , vložka č. :

Tel:

Email:

V zastúpení:

(ďalej len „poskytovateľ)

**Článok I.**

**Predmet rámcovej dohody**

1. Predmetom tejto rámcovej dohody je záväzok poskytovateľa vo vlastnom mene a na vlastnú zodpovednosť, v rozsahu a za podmienok dohodnutých touto zmluvou poskytnúť pre objednávateľa služby v oblasti **ošetrovania stromovej vegetácie** na pohrebiskách, ktoré má objednávateľ vo svojej správe(ďalej len „služby") a záväzok objednávateľa prevziať včas a riadne poskytnuté plnenie podľa tejto zmluvy a zaplatiť poskytovateľovi cenu špecifikovanú v čl. VI ods. 4 tejto zmluvy.
2. Zmluvné strany sa dohodli, že jednotlivé zákazky podľa ustanovení tejto rámcovej dohody sa budú zadávať na základe ustanovení tejto rámcovej dohody a realizovať v rozsahu a spôsobom uvedeným v jednotlivých objednávkach.
3. Predmetom zákaziek podľa tohto článku bude poskytnutie služieb, ktoré sú špecifikované v Prílohe č. 1 označenej ako „Služby“ tejto rámcovej dohody a ktoré sa budú realizovať podľa aktuálnych potrieb objednávateľa na základe jeho písomných objednávok (ďalej len „objednávka“).

**Článok II.**

**Uzatváranie objednávok**

1. Táto rámcová dohoda nezaväzuje objednávateľa objednávať žiadne (alebo vopred určené) množstvo služieb od poskytovateľa. Táto rámcová dohoda upravuje podmienky uzatvárania objednávok, na základe ktorých budú poskytovateľovi zadávané zákazky objednávateľom a na základe ktorých bude poskytovateľ poskytovať požadované služby.
2. Na konkrétnom znení jednotlivých ustanovení objednávky sa dohodne objednávateľ s poskytovateľom pred jej podpisom. Zadávaniu zákazky môže predchádzať písomná konzultácia. Konkrétne ustanovenia jednotlivých objednávok musia byť v súlade s touto rámcovou dohodou.

**Článok III.**

**Objednávky**

1. Objednávateľ a poskytovateľ sa pri uzatváraní a plnení jednotlivých objednávok budú riadiť platnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a ostatnými právnymi predpismi platnými a účinnými na území Slovenskej republiky.
2. Zmluvné strany uzavrú jednotlivé objednávky na poskytnutie služieb podľa § 269 ods. 2 Obchodného zákonníka, pričom jednotlivé ustanovenia objednávky budú v súlade s ustanoveniami tejto rámcovej dohody.
3. Objednávka bude obsahovať najmä odvolávku na túto rámcovú dohodu, špecifikáciu predmetu plnenia objednávky, dohodnutú výšku odmeny, lehoty plnenia, konkrétne platobné podmienky, spôsob odovzdania a prevzatia predmetu plnenia.
4. Objednávateľ si vyhradzuje právo upraviť a zmeniť rozsah objednaných služieb podľa jeho potrieb, a to najmä v prípade vzniku mimoriadnych udalostí.
5. Objednávku bude objednávateľ doručovať elektronickou formou na adresu: zelen@marianum.sk
6. Poskytovateľ sa v objednávke zaviaže poskytnúť objednávateľovi dohodnuté služby a objednávateľ sa zaviaže za dohodnuté a riadne vykonané služby zaplatiť poskytovateľovi cenu v dohodnutej výške stanovenú v objednávke, ktorá zodpovedá cene predloženej poskytovateľom v rámci verejného obstarávania.

**Článok IV.**

**Podmienky poskytovania služieb**

1. Poskytovateľ sa zaväzuje objednávateľovi poskytnúť všetky dohodnuté služby s náležitou odbornou starostlivosťou a v dohodnutej lehote. Lehota poskytnutia konkrétnej služby bude stanovená v objednávke.
2. Poskytovateľ je povinný všetky práce vyplývajúce z tejto dohody vykonávať riadne, samostatne, odborne, bez nutnosti podrobného usmerňovania zo strany objednávateľa. Pritom je povinný dodržiavať pokyny objednávateľa v súlade s jeho záujmami. Poskytovateľ poskytuje služby pre objednávateľa na vlastný náklad a vlastné riziko.
3. Poskytovateľ je povinný riadiť sa pokynmi objednávateľa. Pokynmi objednávateľa nie je poskytovateľ viazaný, ak sú tieto v rozpore s platnými právnymi predpismi, objednávkou, touto rámcovou dohodou alebo etickými predpismi, ktorými je poskytovateľ viazaný alebo zásadným spôsobom odporujú záujmom objednávateľa s tým, že na nevhodnosť takýchto pokynov je povinný poskytovateľ objednávateľa upozorniť.
4. Miestom dodania služieb podľa tejto rámcovej dohody je niektoré zo stredísk objednávateľa uvedeného v prílohe č. 3, ktoré bude špecifikované v objednávke.
5. Objednávateľ je povinný poskytovať poskytovateľovi všetku súčinnosť, ktorú od neho možno spravodlivo požadovať tak, aby mohli byť zo strany poskytovateľa služby poskytnuté riadne a včas. Ak objednávateľ neplní tento záväzok, je poskytovateľ oprávnený objednávateľa písomne vyzvať na jeho splnenie v primeranej lehote. Ak objednávateľ ani napriek písomnému upozorneniu nesplní tento záväzok a neposkytne potrebnú súčinnosť, jednotlivé lehoty poskytnutia služieb budú v primeranom rozsahu posunuté.
6. V prípade prekážok spočívajúcich vo vyššej moci, ktoré poskytovateľovi bránia v splnení jeho povinností poskytnúť dohodnuté služby pre objednávateľa v dohodnutej lehote, predlžuje sa lehota na zabezpečenie a poskytnutie služieb o dobu trvania týchto prekážok.
7. Pod vyššou mocou sa rozumejú okolnosti, ktoré nastanú po uzavretí objednávky ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude poskytovateľovi alebo objednávateľovi brániť v plnení zmluvných povinností, bude povinná zmluvná strana zbavená zodpovednosti za čiastočné alebo úplné nesplnenie záväzkov podľa objednávky primerane o dobu, po ktorú pôsobili tieto okolnosti.
8. Poskytovateľ je povinný vykonávať požadované služby len expertmi resp. pod dohľadom expertov uvedených v prílohe č. 5, ktorí boli v rámci verejného obstarávania vyžadovaní na preukázanie splnenia podmienok účasti. Nedodržanie tejto povinnosti bude považované za podstatné porušenie zmluvných podmienok a Objednávateľ má právo do zmluvy odstúpiť.

**Článok V.**

**Iné práva a povinnosti zmluvných strán**

1. Poskytovateľ je povinný oznámiť objednávateľovi všetky okolnosti, ktoré zistil pri plnení svojich záväzkov podľa objednávky a ktoré môžu mať vplyv na zmenu pokynov objednávateľa.
2. Poskytovateľ sa zaväzuje chrániť práva a právom chránené záujmy objednávateľa, dôsledne využívať všetky zákonné prostriedky a uplatňovať všetky dostupné možnosti, čo podľa svojho presvedčenia a pokynov objednávateľa považuje za účelné.
3. Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto rámcovej dohody a navzájom si budú oznamovať všetky okolnosti a informácie, ktoré môžu mať vplyv na uzavieranie jednotlivých objednávok podľa podmienok dohodnutých v tejto rámcovej dohode.
4. Objednávateľ sa zaväzuje, že bude s poskytovateľom bez zbytočného odkladu rokovať o všetkých otázkach, ktoré by mohli negatívne ovplyvniť zabezpečovanie služieb podľa tejto rámcovej dohody, a že mu bude oznamovať všetky okolnosti, ktoré by mohli ohroziť dohodnutý termín pre zabezpečenie služieb v zmysle uzavretej objednávky.
5. Komunikácia medzi objednávateľom a poskytovateľom bude prebiehať výlučne v slovenskom jazyku a prostredníctvom kontaktných osôb uvedených v tejto rámcovej dohode, ak nie je v konkrétnej objednávke uvedené inak.
6. Poskytovateľ sa zaväzuje zachovať mlčanlivosť o všetkých skutočnostiach, o ktorých sa dozvedel v súvislosti s poskytovaním služieb, najmä nevyužiť ani nesprístupniť tretím osobám žiadne skutočnosti, informácie, poznatky alebo podklady, o ktorých bol počas platnosti tejto rámcovej dohody informovaný, alebo ktoré sa mu dostali do pozornosti pri plnení objednávky. Tieto informácie je oprávnený poskytovať len svojim zamestnancom a zmluvným partnerom v rozsahu potrebnom pre výkon služieb podľa objednávky a uplatňovanie svojich práv, pričom zodpovedá za to, že nedôjde k zneužitiu informácií, s ktorými sa oboznámi pri poskytovaní služieb a zodpovedá za dodržiavanie záväzku mlčanlivosti týmito osobami. Týmto ustanovením rámcovej dohody zostáva poskytovateľ viazaný aj po skončení platnosti tejto rámcovej dohody.
7. Poskytovateľ je povinný pri plnení predmetu rámcovej dohody postupovať v súlade so zákonom č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) ako aj v súlade s vyhláškou MŽP č. 24/2003 Z. z., ktorou sa vykonáva zákon o ochrane prírody a krajiny, zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“), zákonom č. 135/1961 Zb. o pozemných komunikáciách (cestný zákon) v znení neskorších predpisov a ostatnými všeobecne záväznými platnými právnymi predpismi a v súlade s technickými normami platnými v Slovenskej republike, ktoré súvisia s predmetom tejto rámcovej zmluvy, dodržiavať protipožiarne predpisy a predpisy týkajúce sa bezpečnosti práce a ochrany zdravia a majetku.
8. Poskytovateľ sa zaväzuje, že bude pri plnení predmetu rámcovej dohody používať vhodné postupy na ošetrenie drevín, ktoré nie sú v rozpore s ustanoveniami zákona o ochrane prírody a krajiny a zákona č. 49/2002 Z. z. o ochrane pamiatkového fondu v znení neskorších predpisov.
9. Poskytovateľ je ďalej povinný dodržiavať ustanovenia VZN hlavného mesta SR Bratislavy č. 5/2018 o starostlivosti o verejnú zeleň a ochrane drevín, ktoré sú súčasťou verejnej zelene na území hlavného mesta SR Bratislavy, ustanovenia VZN hlavného mesta SR Bratislavy č. 6/2020 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy ako aj ustanovenia Slovenskej technickej normy STN 83 7010 – Ochrana prírody, Ošetrovanie, udržiavanie a ochrana stromovej vegetácie.
10. Poskytovateľ si zabezpečí všetky stroje, zariadenia a materiál potrebný pre plnenie predmetu rámcovej dohody. Poskytovateľ bude plniť predmet rámcovej dohody spoľahlivým, kvalifikovaným a odborne zaškoleným personálom, vybaveným pracovným odevom, ochrannými prostriedkami, potrebnými mechanizmami a náradím a zabezpečí jeho kontrolu. Poskytovateľ je zodpovedný za to, že práceneschopnosť, dovolenky a iná absencia personálu neovplyvní plnenie podľa tejto rámcovej dohody. Personálom sú fyzické osoby v pracovnom pomere, obdobnom pracovnom vzťahu alebo inom pracovnoprávnom vzťahu poskytovateľa a tiež subdodávatelia, ak vykonávajú činnosti samostatne na základe živnostenského alebo iného oprávnenia.
11. Ak bude poskytovateľ zabezpečovať plnenie predmetu rámcovej dohody prostredníctvom subdodávateľov, zodpovedá za plnenie predmetu rámcovej dohody tak, akoby plnil on sám. Poskytovateľ zodpovedá za odbornú starostlivosť pri výbere subdodávateľa a je povinný zabezpečiť, že subdodávatelia budú viazaní ustanoveniami tejto rámcovej dohody ako poskytovateľ. Zoznam subdodávateľov tvorí Prílohu č. 4 tejto rámcovej dohody.
12. Objednávateľ v súlade s § 41 ods. 3 zákona o verejnom obstarávaní požaduje, aby poskytovateľ v čase uzatvorenia tejto rámcovej dohody predložil zoznam subdodávateľov a uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný oznámiť bezodkladne objednávateľovi akúkoľvek zmenu údajov o subdodávateľovi.
13. Pri každom novom subdodávateľovi a tiež pri každej zmene subdodávateľa počas trvania tejto rámcovej dohody sa poskytovateľ zaväzuje postupovať tak, aby vynaložené náklady na zabezpečenie plnenia predmetu rámcovej dohody boli primerané jeho kvalite. Poskytovateľ má povinnosť bezodkladne, najneskôr v lehote do troch pracovných dní, objednávateľovi oznámiť zmenu subdodávateľa a údaje podľa ods. 11 tohto článku zmluvy.
14. Objednávateľ berie na vedomie, že každý subdodávateľ, ktorý sa podieľa na plnení predmetu rámcovej dohody musí spĺňať podmienku uvedenú v § 11 zákona o verejnom obstarávaní.

**Článok VI.**

**Cena a platobné podmienky**

1. Zmluvná cena podľa tejto rámcovej dohody a jednotlivých objednávok je stanovená v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a zahŕňa všetky náklady poskytovateľa súvisiace s poskytnutím služieb.
2. Cena za poskytnutie služieb bude stanovená v jednotlivých objednávkach na základe návrhu predloženého poskytovateľom vo verejnom obstarávaní, ktorý tvorí prílohu č. 2 „Cena plnenia“ tejto rámcovej dohody. Objednávateľ neposkytuje na plnenie objednávok žiadne preddavky.
3. Cena za poskytnutie služieb uvedená v objednávke bude dohodnutá ako cena konečná a bude zahŕňať všetky náklady poskytovateľa potrebné na zabezpečenie požadovaných služieb podľa objednávky.
4. Maximálna cena za všetky poskytnuté služby špecifikované v objednávkach je 210 000 eur bez DPH (slovom: dvestodesaťtisíc eur bez DPH), t.j. XXX eur s DPH (slovom: XXX s DPH) v súlade so zákonom o verejnom obstarávaní.
5. Poskytovateľovi vzniká nárok na zaplatenie ceny za skutočne vykonané a poskytnuté služby stanovené v objednávke riadnym doručením všetkých dohodnutých výstupov po ukončení preberacieho konania a doručením faktúry za predmetné plnenie objednávateľovi. Spôsob fakturácie a odovzdania a prevzatia služieb bude bližšie špecifikovaný v čiastkovej zmluve.
6. Ak nie je v objednávke uvedené inak, faktúry za poskytnutie služieb budú splatné v 30-dňovej lehote odo dňa riadneho doručenia faktúry objednávateľovi a po dodržaní všetkých povinností stanovených v objednávke.
7. Faktúra musí obsahovať všetky náležitosti podľa § 71 zák. č. 222/2004 Z. z. o dani z pridanej hodnoty v znení neskorších predpisov. V prípade že faktúra nebude obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov, alebo k nej nebudú priložené doklady dohodnuté zmluvnými stranami, je objednávateľ oprávnený do troch dní od riadneho doručenia vrátiť faktúru poskytovateľovi na doplnenie s uvedením nedostatkov, ktoré sa majú odstrániť. V takom prípade sa preruší plynutie lehoty splatnosti a nová lehota splatnosti začne plynúť doručením opravenej alebo doplnenej faktúry objednávateľovi.

**Článok VII.**

**Zmluvná pokuta a úrok z omeškania**

1. V prípade, že poskytovateľ je v omeškaní s ukončením prác a služieb, je povinný zaplatiť zmluvnú pokutu za omeškanie vo výške 1 % hodnoty objednávky v eur za každý deň omeškania až do splnenia objednávky. Objednávateľ má taktiež nárok na náhradu škody, ktorá mu vznikla v dôsledku porušenia povinností podľa tejto dohody poskytovateľom, resp. z dôvodu odstúpenia poskytovateľa od dohody alebo objednávky.
2. Ak je objednávateľ v omeškaní s úhradou faktúry po termíne splatnosti, má poskytovateľ právo uplatniť si úrok z omeškania vo výške 0,05 % z dlžnej sumy za každý aj začatý deň omeškania.
3. Uplatnením zmluvnej pokuty podľa tejto rámcovej dohody nie je dotknutý nárok na náhradu škody spôsobenej porušením zmluvných povinností.

**Článok VIII.**

**Preberanie a overovanie poskytovaných služieb, zodpovednosť za vady a zodpovednosť za škodu**

1. Preberanie vykonaných služieb sa uskutoční fyzickou obhliadkou za prítomnosti zodpovedných osôb oboch zmluvných strán. Po vykonaní fyzickej obhliadky zodpovedné osoby oboch zmluvných strán podpíšu protokol o prevzatí služieb. Za objednávateľa je zodpovednou osobou vedúci strediska, prípadne ním poverená osoba v čase neprítomnosti vedúceho na stredisku.
2. Počas preberania služieb objednávateľ vykoná kontrolu plnenia objednávky, najmä jej kvalitu a rozsah zrealizovaných služieb.
3. Poskytovateľ je zodpovedný za vady a nedostatky služieb v čase odovzdania služieb od poskytovateľa do ich prebratia objednávateľom. Vady a nedostatky vyznačí objednávateľ prostredníctvom zodpovednej osoby uvedenej v bode 1 tohto článku v protokole o prevzatí služieb. Poskytovateľ najneskôr do 3 pracovných dní odo dňa vyznačenia vád a nedostatkov poskytnutých služieb v protokole o prevzatí služieb posúdi ich oprávnenosť. Poskytovateľ je povinný odstrániť zistené nedostatky v primeranej lehote určenej objednávateľom.
4. Objednávateľ je prostredníctvom zodpovednej osoby uvedenej v bode 1 tohto článku oprávnený kontrolovať realizáciu objednávky aj v priebehu jej plnenia. V prípade, ak budú v kvalite a čase plnenia predmetu rámcovej dohody vady, poskytovateľ a objednávateľ vyhotovia zápis o zistených vadách. V prípade rozdielnych stanovísk dáva konečné rozhodnutie objednávateľ. Poskytovateľ je povinný vady v termíne určenom objednávateľom odstrániť.
5. Ak poskytovateľ neodstráni vady v lehote určenej objednávateľom alebo ak objednávateľ bude mať dôvodné pochybnosti o schopnosti poskytovateľa odstrániť tieto vady včas, objednávateľ je oprávnený vady odstrániť treťou osobou na náklady poskytovateľa.
6. Poskytovateľ zodpovedá tiež za akúkoľvek vadu, ktorá sa vyskytne aj po okamihu uvedenom v odseku 1, ak táto vada vznikne v dôsledku porušenia povinnosti poskytovateľa podľa tejto rámcovej dohody. Objednávateľ sa zaväzuje, že reklamáciu za vady poskytnutej služby uplatní u poskytovateľa bezodkladne po jej zistení.
7. Objednávateľ je oprávnený požadovať, aby poskytovateľ v primeranej lehote určenej objednávateľom odstránil vzniknuté vady a/alebo doplnil chýbajúce služby.
8. Poskytovateľ je povinný odstrániť aj vady, u ktorých popiera zodpovednosť a ich odstránenie neznesie odklad. Ak sa preukáže, že poskytovateľ za takúto vadu nezodpovedá, oprávnené náklady za odstránenie vád uhradí objednávateľ. Zodpovednosť za škodu vzniknutú porušením povinností vyplývajúcich z tejto rámcovej dohody alebo objednávky sa riadi ustanoveniami § 373 a nasl. Obchodného zákonníka a ustanoveniami ostatných príslušných právnych predpisov platných a účinných na území Slovenskej republiky.
9. Objednávateľ nemá nárok na náhradu škody, ak nesplnenie povinnosti poskytovateľa bolo spôsobené konaním objednávateľa alebo nedostatkom súčinnosti zo strany objednávateľa.
10. Poskytovateľ sa zaväzuje zabezpečiť a po celú dobu platnosti tejto rámcovej dohody udržiavať poistenie pre prípad zodpovednosti za škodu spôsobenú poskytovaním služieb s limitom poistného plnenia nie menším ako 100 000 eur (slovom: stotisíc eur). Poskytovateľ je povinný predložiť objednávateľovi doklad preukazujúci existenciu takéhoto poistenia pri podpise tejto rámcovej dohody.
11. Žiadna zmluvná strana nebude zodpovedná inej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať z okolností celkom vylučujúcich zodpovednosť. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie tohto odseku sa uplatní za predpokladu, že príslušná zmluvná strana bola oboznámená písomne o týchto okolnostiach a predpokladanej dobe ich trvania postihnutou zmluvnou stranou, ako náhle sa o ich výskyte dozvedela.

**Článok IX.**

**Doba platnosti a možnosti ukončenia rámcovej dohody**

1. Táto rámcová dohoda sa uzatvára na dobu určitú - 24 mesiacov odo dňa nadobudnutia jej účinnosti.
2. Táto rámcová dohoda zaniká aj pred uplynutím vyššie uvedenej doby určitej na základe:
3. vyčerpania maximálnej ceny podľa odseku 4 článku VI. tejto rámcovej dohody,
4. dohody zmluvných strán,
5. odstúpenia podľa odsekov 3 až 6 tohto článku (ktoré sa môže týkať aj len jednej alebo viacerých objednávok),

1. odstúpenie od zmluvy podľa odseku 8 článku IV. tejto dohody.
2. výpovede podľa odseku 7 tohto článku.
3. Od tejto rámcovej dohody a objednávky možno písomne odstúpiť iba v prípadoch, ktoré ustanovuje táto rámcová dohoda, objednávka alebo zákon.
4. Ak bude poskytovateľ v omeškaní so zabezpečením služieb podľa objednávky o viac ako 10 dní, bude sa to považovať za podstatné porušenie zmluvných povinností a objednávateľ bude oprávnený odstúpiť od príslušnej objednávky. Ak nastane situácia, že objednávateľ bude v jednom kalendárnom roku oprávnený z tohto dôvodu odstúpiť od 3 objednávok, je objednávateľ oprávnený odstúpiť od tejto rámcovej dohody. Ak bude objednávateľ v omeškaní s úhradou faktúry po termíne splatnosti dohodnutom v objednávke o viac ako 30 dní, bude sa to považovať za podstatné porušenie zmluvných povinností a poskytovateľ bude oprávnený odstúpiť od príslušnej objednávky. Ak nastane situácia, že poskytovateľ bude v jednom kalendárnom roku oprávnený z tohto dôvodu odstúpiť od 3 objednávok, je poskytovateľ oprávnený odstúpiť od tejto rámcovej dohody.
5. V prípade, ak okolnosti vylučujúce zodpovednosť v zmysle článku IV. odsek 8 tejto rámcovej zmluvy trvajú dlhšie ako 45 dní, je ktorákoľvek zmluvná strana oprávnená od príslušnej objednávky odstúpiť.
6. Odstúpenie podľa tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpenie od rámcovej dohody alebo objednávky je účinné dňom nasledujúcim po dni doručenia písomného oznámenia o odstúpení druhej zmluvnej strane.
7. Rámcovú dohodu je možné ukončiť písomnou výpoveďou ktorejkoľvek zmluvnej strany aj bez uvedenia dôvodu. Výpovedná lehota je 3 mesačná a začína plynúť od prvého dňa kalendárneho mesiaca nasledujúceho po kalendárnom mesiaci, v ktorom bola doručená výpoveď druhej zmluvnej strane. Výpoveď rámcovej dohody musí mať písomnú formu a musí byť doručená druhej zmluvnej strane, inak je neplatná.
8. Ku dňu zániku tejto rámcovej dohody zanikajú automaticky aj jednotlivé objednávky. Pri ukončení platnosti tejto rámcovej dohody alebo objednávky nebudú zmluvné strany povinné vrátiť si plnenia poskytnuté im pred ukončením platnosti tejto rámcovej dohody alebo objednávky. Nároky poskytovateľa na zaplatenie ceny za už riadne vykonané plnenia nebudú ukončením platnosti tejto rámcovej dohody alebo objednávky dotknuté, pričom sa na vyúčtovanie ceny použije úprava odseku 9 tohto článku.
9. V prípade ukončenia platnosti objednávky z akéhokoľvek dôvodu (okrem jej splnenia) bude mať poskytovateľ nárok na úhradu ceny za časť predmetu plnenia dodanú ku dňu ukončenia platnosti objednávky, a to vo výške vzájomne odsúhlaseného rozsahu poskytnutých služieb ku dňu ukončenia platnosti objednávky. Zmluvné strany sú si povinné poskytnúť maximálnu možnú súčinnosť na vyúčtovanie poskytnutého predmetu plnenia. Odovzdanie a odsúhlasenie časti poskytnutých služieb ku dňu ukončenia platnosti objednávky sa uskutoční formou preberacieho konania, na ktoré sa primerane použijú ustanovenia o preberacom konaní podľa tejto dohody.
10. Ukončenie platnosti tejto rámcovej dohody a jednotlivých objednávok dohodou zmluvných strán je možné realizovať len súhlasným písomným prejavom vôle oboch zmluvných strán.
11. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj povinnosť mlčanlivosti.

**Článok X.**

**Spoločné a záverečné ustanovenia**

1. Zmluvné strany pre účely tejto rámcovej dohody určujú kontaktné osoby zodpovedné za komunikáciu v súvislosti s touto rámcovou dohodou takto:

Za objednávateľa:

meno: Mgr. Silvia Maráková, tel. č. 02/50 700 157, 0911015261, zelen@marianum.sk

 Bc. Veronika Tvrdá, tel. č. 02/50 700 157, zelen@marianum.sk

Za poskytovateľa:

meno: XXX

telefón: XXX

e-mail: XXX

1. Akékoľvek zmeny a doplnenia tejto rámcovej dohody môžu byť vykonané len písomným a očíslovaným dodatkom k tejto rámcovej dohode po vzájomnej dohode všetkých zmluvných strán a podpísané oprávnenými osobami zmluvných strán. Uvedené sa netýka zmeny kontaktných osôb uvedených v odseku 1 tohto článku, ktoré môže príslušná zmluvná strana zmeniť svojim jednostranným úkonom doručeným v písomnej forme druhej zmluvnej strane.
2. Táto rámcová dohoda a právne vzťahy z nej vyplývajúce sa spravujú Obchodným zákonníkom.
3. Táto rámcová dohoda sa vyhotovuje v štyroch rovnopisoch, z ktorých po podpísaní obdrží každá zmluvná strana dve vyhotovenia.
4. Táto rámcová dohoda nadobúda platnosť dňom jej podpísania zmluvnými stranami a účinnosť deň nasledujúci po dni jej zverejnenia na webovom sídle objednávateľa.
5. Neoddeliteľnou súčasťou tejto rámcovej dohody sú tieto prílohy:
6. Príloha č. 1 – „Služby“,
7. Príloha č. 2 – „Cena plnenia“,
8. Príloha č. 3 – „Zoznam miest plnenia“,
9. Príloha č. 4 – „Zoznam subdodávateľov“.
10. Príloha č. 5 – „Zoznam expertov“
11. Zmluvné strany vyhlasujú, že si túto rámcovú dohodu prečítali, jej obsahu porozumeli a na znak toho, že obsah tejto rámcovej dohody zodpovedá ich skutočnej a slobodnej vôli, pripájajú vlastnoručne podpisy ich oprávnených zástupcov.

V Bratislave, dňa..................... V Bratislave, dňa.....................

**Objednávateľ: Poskytovateľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MARIANUM – Pohrebníctvo mesta Bratislavy**

Ing. Boris Šramko, riaditeľ

**Príloha č. 1**

**Služby**

**Príloha č. 2**

**Cena plnenia**

|  |  |  |  |  |
| --- | --- | --- | --- | --- |
| **Názov** | **Jednotka** | **Jednotková cena bez DPH** | **DPH 20%** | **Jednotková cena s DPH** |
| **Orezávanie a výrub stromov horolezeckým spôsobom**  | **1 hod.** |  |  |  |
| **Orezávanie a výrub stromov plošina MP 13 m** | **1 hod.** |  |  |  |
| **Orezávanie a výrub stromov plošina MP 20 m** | **1 hod.** |  |  |  |
| **Orezávanie a výrub stromov plošina MP 27m**  | **1 hod.** |  |  |  |
| **Rez kríkových porastov** | **m2** |  |  |  |
| **Odstránenie pňa v sťažených podmienkach** | **1 ks** |  |  |  |
| **Ťahová skúška**  | **1 ks** |  |  |  |
| **Prístrojové vyšetrenie stromu rezistografom alebo tomografom**  | **1 ks** |  |  |  |
| **Zabezpečenie a inštalácia prenosného dopravného značenia**  | **1 ks** |  |  |  |
| **Manipulácia, odvoz a likvidácia vzniknutej drevnej hmoty**  | **m3** |  |  |  |
| **Vypracovanie arboristického posudku do 72 hodín** | **1 ks** |  |  |  |
| **Vypracovanie arboristického posudku do 14 dní** | **1 ks** |  |  |  |

**Príloha č. 3**

**Zoznam miest plnenia**

Pomník M. Čulena, Námestie Slobody

Pomník SNP, Nám. SNP

Pomník Bulharských partizánov, Vajanského nábrežie

Pomník padlých v I. svetovej vojne, Zámocká ulica

Pomník Dunajskej flotily, Vajanského nábrežie

Pomník víťazstva, Hviezdoslavovo námestie

Pamätník na I. most, Nábrežie a. g. L. Svobodu

Pamätník na poľný cintorín, Hodžovo námestie

Pamätník na poľný cintorín, Floriánske námestie

Pamätná tabuľa O. Smika, Podjavorinská 7

Pamätná tabuľa V. Valachovej, Tobrucká 2

Pamätná tabuľa Na nemocnici Sovietskej armády, Červený most

Pamätná tabuľa Na nemocnici Sovietskej armády, Škarniclova ulica

Pamätná tabuľa Na nemocnici Sovietskej armády, ul. 29. augusta 12

Pamätná tabuľa Na nemocnici Sovietskej armády, Šancova 2

Pamätná tabuľa Sovietskej armády, Moyzesova 5

Pamätná tabuľa Dunajskej flotily, Mudroňova 26

Pamätná tabuľa protifašistických bojovníkov, Palisády 36

Pomník padlých, Ul. Francúzskych partizánov

Pomník K. Šmidkeho, Ružinovský park

Pomník L. Kukorelliho, Kvačalova ul.

Pamätník robotníckych rev. tradícií, Vrútocká ul.

Pamätná tabuľa E. Gudernu, Nevädzová 2

Pamätná tabuľa Čmelíka, Čmelíkova 49

Mílnik Sovietskej armády, Komárovská ulica

Mílnik Sovietskej armády, Ivánska cesta

Božia muka, Kamzík

Pomník Padlých, Kamzík

Malý Slavín, Koliba

Pomník Život proti vojne, Račianske Mýto

Pamätník oslobodenia /depozit/

Pamätník oslobodenia, Osloboditeľská

Pamätná tabuľa,. J. Tibenského, Vajnory

Pamätná tabuľa M, Pavloviča, Vajnorská 78

Pamätná tabuľa pre pomník ČS armády, Nám. Hrdinov

Mílnik Sovietskej armády, Senecká cesta

Pamätná tabuľa padlým obyvateľom, Molecova 2

Pomník padlých. Lamač kostol

Mílnik Sovietskej armády, Lamačská cesta

Pomník padlých, Devín /Hradná ulica/

Mílnik Sovietskej armády, Rusovská cesta – Viedenská cesta

Pamätná tabuľa pontonierov, Tyršovo nábrežie

Vojenský cintorín Petržalka – Kopčany

NKP Slavín

Hrob Jánosa Kecskéca, Tichá ulica

Hrob Antonína Kopala, cintorín Rača

Stredisko Dopravy, Trnavská ul. 100

**Cintoríny**

Martinský cintorín

Cintorín Vrakuňa

Cintorín Slávičie údolie

Cintorín Vajnory

Cintorín Lamač

Cintorín Čunovo

Cintorín Devínska Nová Ves

Cintorín Devín

Cintorín Rusovce

Cintorín Petržalka

Cintorín Dúbravka

Cintorín Stará Vrakuňa

Cintorín Komárov

Cintorín Podunajské Biskupice

Cintorín Prievoz

Cintorín Rača

Cintorín Kozia brána

Cintorín Karlova Ves

Mikulášky cintorín

Ondrejský cintorín

Krematórium a urnový háj

**Príloha č. 4**

**Zoznam subdodávateľov**

**Príloha č. 5**

**Zoznam expertov**